Az autó ezúttal sem volt túl erős, Fisichellának mégis sikerült megnyernie az esős-kaotikus brazil nagydíjat. A dobogó legtetejére a versenyt követően ugyan még Kimi Räikkönen állt fel, ám később az FIA megállapította, hogy az idő előtt leintett futamon valójában Fisichella állt az élen, amikor ténylegesen véget ért a verseny. Ezzel az olasz versenyző learatta pályafutása első futamgyőzelmét. (A Jordan csapat számára azonban az utolsót, mielőtt 2005-ben felvásárolta a Midland.) A következő futam helyszínén, Imolában Fisichella és Räikkönen ünnepélyesen trófeát cseréltek.